**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-346/2021

**438a**

# Spoločná správa

**výborov Národnej rady Slovenskej republiky o prerokovaní vládneho návrhu zákona o podpore v čase skrátenej práce a o zmene a doplnení niektorých zákonov (tlač 438)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona** o podpore v čase skrátenej práce a o zmene a doplnení niektorých zákonov **(tlač 438)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č. 649 z 18. marca 2021 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet,

 Výboru Národnej rady Slovenskej republiky pre hospodárske záležitosti,

 Výboru Národnej rady Slovenskej republiky pre sociálne veci,

 Výboru Národnej rady Slovenskej republiky pre zdravotníctvo a

 Výboru Národnej rady Slovenskej republiky pre vzdelávanie, vedu, mládež a šport.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona o podpore v čase skrátenej práce a o zmene a doplnení niektorých zákonov **(tlač 438) prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 261 z 28. apríla 2021,

 Výbor Národnej rady Slovenskej republiky pre financie a rozpočet uznesením č. 164 z 27. apríla 2021,

 Výbor Národnej rady Slovenskej republiky pre hospodárske záležitosti uznesením
č. 155 z 29. apríla 2021,

 Výbor Národnej rady Slovenskej republiky pre sociálne veci uznesením č. 101 z 3. mája 2021,

 Výbor Národnej rady Slovenskej republiky pre zdravotníctvo uznesením č. 92 z 29. apríla 2021,

 Výbor Národnej rady Slovenskej republiky pre vzdelávanie, vedu, mládež a šport uznesením č. 75 z 29. apríla 2021.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. **K čl. I, § 10 ods. 7**

V čl. I, § 10 ods. 7 sa slová „Ústrediu práce, sociálnych vecí a rodiny“ nahrádzajú slovom „ústrediu“.

Legislatívno-technická úprava; precizovanie textu použitím legislatívnej skratky zavedenej v § 10 ods. 3 návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. III, 16. bodu**

V čl. III, 16. bod znie:

„16. V § 123 ods. 3 písm. c) sa slová „zástupcu ministerstva“ nahrádzajú slovami „zástupcu Ministerstva práce, sociálnych vecí a rodiny Slovenskej republiky (ďalej len „ministerstvo“)“.“.

Ide o legislatívno-technickú úpravu; v záujme jednoznačnosti navrhovanej úpravy sa jej text upravuje tak, aby bolo zrejmé umiestnenie zavádzanej legislatívnej skratky pre Ministerstvo práce, sociálnych vecí a rodiny Slovenskej republiky.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. III, 37. bodu**

V čl. III, 37. bod znie:

„37. V § 140 ods. 5 sa slová „platiť poistenie“ nahrádzajú slovami „platiť poistné“.“.

Ide o legislatívno-technickú úpravu; v záujme jednoznačnosti navrhovanej úpravy sa jej text upravuje tak, aby bolo zrejmé, že sa mení len „poistenie do rezervného fondu“ na „poistné do rezervného fondu“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. III, 63. bodu**

V čl. III, 63. bode v úvodnej vete sa slová „Za § 293fn sa vkladajú § 293fo a 293fp, ktoré vrátane nadpisu nad § 293fo znejú“ nahrádzajú slovami „Za § 293fo sa vkladajú § 293fp a 293fq, ktoré vrátane nadpisu nad § 293fp znejú“ a „§ 293fo“ sa označuje ako „§ 293fp“ a „§ 293fp“ sa označuje ako „§ 293fq“.

Legislatívno-technická úprava v nadväznosti na zákon č. 130/2021 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, ktorý obsahuje prechodné ustanovenie s označením „§ 293fo“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. VI, 4. bodu**

V čl. VI, 4. bode v úvodnej vete sa slová „Za § 72aq sa vkladá § 72ar“ nahrádzajú slovami „Za § 72ar sa vkladá § 72as“ a § 72ar sa označuje ako § 72as.

Legislatívno-technická úprava v nadväznosti na zákon č. 76/2021 Z. z., ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, ktorý obsahuje prechodné ustanovenie s označením „§ 72ar“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. VII**

V čl. VII, sa za 11. bod vkladá nový bod 12, ktorý znie:

„12. V § 23 ods. 1 písm. d) sa slová „l), r) a v)“ nahrádzajú slovami „l) a r)“.“.

Doterajšie body sa primerane prečíslujú.

Legislatívno-technická úprava v nadväznosti na čl. VII, 2. bod, ktorým sa v § 11 ods. 7 platného znenia zákona č. 580/2004 Z. z. vypúšťa písmeno v).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. VII, 12. bodu**

V čl. VII, 12. bode § 24 sa za slová „V § 24“ dopĺňajú slová „ods. 1“.

Legislatívno-technická úprava v nadväznosti na platné znenie zákona č. 580/2004 Z. z., o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. VII**

V čl. VII, sa za 13. bod vkladá nový 14. bod, ktorý znie:

„14. V § 29b ods. 9 sa slovo „w)“ nahrádza slovom „v)“.“.

Doterajšie body sa primerane prečíslujú.

Legislatívno-technická úprava v nadväznosti na čl. VII, 2. bod, ktorým sa v § 11 ods. 7 platného znenia zákona č. 580/2004 Z. z. vypúšťa písmeno v) a doterajšie písmeno w) sa označuje ako písmeno v).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

1. **K čl. VII**

V čl. VII, sa za 16. bod dopĺňa nový 17. bod, ktorý znie:

„17. V § 38ew ods. 6 sa číslo „20“ nahrádza číslom „19“.“.

Legislatívno-technická úprava v nadväznosti na čl. VII, 14. bod, ktorým sa vypúšťa odsek 19 a doterajšie odseky 20 až 22 sa označujú ako odseky 19 až 21.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre sociálne veci**

**Výbor NR SR pre zdravotníctvo**

**Výbor NR SR pre vzdelávanie, vedu, mládež a šport**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu zákona o podpore v čase skrátenej práce a o zmene a doplnení niektorých zákonov **(tlač 438)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1** **až 9** v štvrtej časti tejto spoločnej správy **spoločne** so stanoviskom gestorského výboru **schváliť.**

 **Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 103 z 3. mája 2021.

Týmto uznesením výbor zároveň poveril spoločnú spravodajcu **Jána Heráka,** aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 3. mája 2021

**Jana Žitňanská v.r**

**predsedníčka výboru**